b'\n_START_ARTICLE_\nCarta Europea de les Lleng\xc3\xbces Regionals o Minorit\xc3\xa0ries\n_START_SECTION_\nPre\xc3\xa0mbul\n_START_PARAGRAPH_\nEstableix que la protecci\xc3\xb3 de les lleng\xc3\xbces regionals o minorit\xc3\xa0ries hist\xc3\xb2riques d\'Europa, que en algun cas corren el risc de desapar\xc3\xa8ixer, contribueix al manteniment i al desenvolupament de les tradicions i la riquesa culturals del continent. A m\xc3\xa9s, la possibilitat d\'utilitzar aquestes lleng\xc3\xbces tant en la vida privada com en la p\xc3\xbablica constitueix un dret imprescriptible._NEWLINE_Tamb\xc3\xa9 subratlla que la protecci\xc3\xb3 i el foment d\'aquests idiomes dins del valor intercultural i del pluriling\xc3\xbcisme no haurien de fer-se en detriment de les lleng\xc3\xbces oficials i de la necessitat d\'aprendre-les.\n_START_SECTION_\nDefinici\xc3\xb3\n_START_PARAGRAPH_\nS\'estableix que les lleng\xc3\xbces a les quals es fa refer\xc3\xa8ncia s\xc3\xb3n les emprades tradicionalment en un territori d\'un Estat per un nombre inferior a la resta de la poblaci\xc3\xb3 d\'aquest Estat. S\xc3\xb3n diferent a les lleng\xc3\xbces oficials de l\'Estat, no incloent als seus dialectes, ni les lleng\xc3\xbces dels immigrants._NEWLINE_El "territori en qu\xc3\xa8 es parla una llengua regional o minorit\xc3\xa0ria" \xc3\xa9s l\'\xc3\xa0rea geogr\xc3\xa0fica en la qual aquesta llengua \xc3\xa9s la manera d\'expressi\xc3\xb3 d\'un nombre de persones que justifica l\'adopci\xc3\xb3 de les diferents mesures de protecci\xc3\xb3 i foment previstes en la present Carta._NEWLINE_En canvi les "lleng\xc3\xbces sense territori" s\xc3\xb3n les emprades en tot el territori de l\'Estat per percentatges minoritaris de persones i que, per tant, no es poden circumscriure a una \xc3\xa0rea geogr\xc3\xa0fica concreta d\'aquest.\n_START_SECTION_\nAplicaci\xc3\xb3 d\'aquesta Carta\n_START_PARAGRAPH_\nEn l\'apartat IV es detalla que les Parts lliuressin informes al secretari general del Consell d\'Europa de la pol\xc3\xadtica seguida sobre aquest tema que es far\xc3\xa0 de forma triennal i que es faran p\xc3\xbablics. Aquests seran examinats per un Comit\xc3\xa8 d\'experts (format per un membre per cada Part, designat pel Comit\xc3\xa8 de Ministres entre una llista de persones de la major integritat i de reconeguda compet\xc3\xa8ncia, nomenats per 6 anys) que preparar\xc3\xa0 un informe per al Comit\xc3\xa8 de Ministres. Aquest informe anir\xc3\xa0 acompanyat de les observacions que s\'hagi convidat a fer a les Parts i el Comit\xc3\xa8 de Ministres ho podr\xc3\xa0 fer p\xc3\xbablic._NEWLINE_El secretari general del Consell d\'Europa far\xc3\xa0 un informe biennal detallat a l\'Assemblea Parlament\xc3\xa0ria, sobre l\'aplicaci\xc3\xb3 de la Carta.'